Home -- Aymara -- Perform a PLAY -- 105 (The sign on the door 5)
105. Wilajja chimpusawa 5
Alwatajja mä astanakañ camionawa saytatayna puncuna.
Niño: “Mamita, niya purinipjjew.”
Mamá: “Jamach’iman jaulapa apjjarum.”
Niño: “Jaime ¿ist’tati? Sarjjañäniwa. (jamach’ ch’iqhiriw ist’asi) ¿Gusttamti? Nayajj jan waliquitwa.”
Jach’a jakenacas uqham mayjt’atäpjjaraquïnwa.
¿Cunjamäpachänsa cuna pachatejj mä marcpacha jastasjjañajja?
Jaya pachaw Israel marcajj Egipto esclavöt sarjjañ munapjjäna. Ucampis Faraonajj janiw antutañ muncänti. Khepakayataynawa uqhamarac ch’am tucupjjañapataqui. Arumay uruwa Diosarojj t’akhesiñanacap art’asipjjäna. Diosajj walja milagronac luräna, ucampis Faraonajj janipinïw muncänti.
Diosajj wastat qhitharaquiquitaynawa.
Diosajj sänwa: “Moisés, Faraonar jicjjatanim. Jichha asumajj Egiptnäm pasäjja ucatsti sapa utan jilïr wawaw jiwani.”
Arumasti mä israelit wawaw cunjams tatapajj mä ovej qharjascäna.
Josué: “Papi, ¿cunats ovejajj jiwañapa?”
Padre: “Josué, jacañam khespiyañataqui. Diosaw uqham mäyi.”
Awquijja ovejan wilapampiw puncu ladonacaparuw uqhamarac patarusa jawsüna.
Padre: “Wilajja chimpusaw. Diosajj pasaniw jichha arumajj Egipton jan walïtapat mutuyañataqui, cunapachatejj puncun wil uñjanijja, janiw mutuñajj wact’quistaniti.”
Josué: “Ovejjat llaquista, ucampis jacañajj khespiyani.”
Takpach israelitanacajja puncu posternacaruw chimpjja uchapjjäna.
Padre: “Josué, mantjjam, arumäjjewa. Isthapisim, waquichatäjjañasawa.”
Sayt’ataw mankapjjäna.
Chica arumasti jach’a warariñanacaw kalltäna. Sapa egipcionacan utanacapanjja jilïr wawaw jiwäna.
Faraón: “Janc’ac mistupjjama acata. Takecunanacamampi sarapjjam. ¡Chhakhapjjam jichpacha!”
Uca pachasti millonat juc’ampiw chachanac, warminac uqhamarac wawanaca Egipt jaytawayapjjäna.
Josué jupajj jiïr wawänwa ucatst jacascänwa. Amparapat wayjjarüna. Puncun chimpusti jacañap khespiyataynawa.
Diosajj mutuñat khespiyäñ muni. Jacañas muni janiw liwañasjja.
Cunapachatï Jesusajj cruzancänjja, usuchranchata uqhamrac wilänchata, jupan wilapawa chimpur tucjje Diosajj jiwasanacarujja wiñay jiwañata khespiyañ munistu. Ucat Jesusajj säna:
“Qhititï nayar creyquejja, jacaniwa jiwascpasa.” (Juan 11:25)
Uñstirinaca: Parliri, niño, mamá, Dios, Josué, padre, Faraón
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn eng_Latn